Jan Davidsen
Store norske leksikon,Samfunn,Arbeid og velferd,Arbeidsliv,Arbeidslivsorganisasjoner,Personer i arbeidslivsorganisasjoner
Jan Davidsen, norsk politiker (Arbeiderpartiet) og fagforeningsmann, utdannet brannmann og ansatt ved Bergen Brannvesen. Medlem av Aps sentralstyre 1995–2015.
Jan Davidsen er fra 2015 leder i Norsk Pensjonistforbund.Davidsen hadde sentrale verv i Norsk Kommuneforbund fra 1985. Han ble nestleder i 1990 og var forbundets leder i 1994–2003. Davidsen ble valgt til leder av Fagforbundet ved opprettelsen i 2003. Han ble gjenvalgt i 2005 og 2009 og gikk av som leder i 2013. Som forbundsleder var han i hele denne perioden medlem av LOs sekretariat.Jan Davidsen var medlem av Bergen bystyre i 2015—2019.Som forbundsleder på 90-tallet og like til han trakk seg i 2013 ble Jan Davidsen regnet som en av de mektigste i norsk fagbevegelse, med tydelig forankring på venstresiden. I 1994 spilte han en hovedrolle da flertallet på LO-kongressen sa nei til norsk EU-medlemskap. Han var senere også en av LO-leder Gerd-Liv Vallas nærmeste støttespillere. Ved valget av ny LO-leder i 2013 spilte Davidsen en sentral rolle da Gerd Kristiansen overtok etter Roar Flåthen. Les mer i Store norske leksikon Landsorganisasjonen i Norge Fagforbundet Pensjonistforbundet